बीजिंगः चीन के मध्य हेनान प्रांत के एक पाषाणयुगीन स्थल पर 1,15,000 साल पुराने अस्थि औजार मिले हैं। अंतरराष्ट्रीय अनुसंधानकर्ताओं की टीम ने इस बात की पुष्टि की है। अनुसंधानकर्ताओं ने कहा है कि उन्होंने शुचांग शहर में सात हल्के हथौड़ों की पहचान की है। इन अस्थि औजारों में छह शाकाहारी जीवों की लंबी टूटी हुई हड्डियों से बने हैं जबकि एक बारहसिंगे के सींग से निर्मित है। ये चीन के सबसे पुराने अस्थि औजार हैं।